Rock with You

**«Rock with You»**, ամերիկացի հեղինակ-կատարող Մայքլ Ջեքսոնի երգը, որ գրվել է Ռոդ Տեմպերտոնի կողմից, իսկ պրոդյուսերը եղել է Քուինսի Ջոնսը։ Երգը թողարկվել է 1979 թվականի նոյեմբերին Epic Records լեյբլում Ջեքսոնի *[[Off the Wall]]* հինգերորդ ստուդիական ալբոմի երկրորդ սինգլը։

Երգի հիման վրա  նկարահանվել է 1970-ական թվականների համար բնորոշ սովորական տեսահոլովակ փոքր բյուջեով։ Երգը գլխավորել է ամերիկյան Billboard Hot 100 և Hot R&B/Hip-Hop Songs հիթ-շքերթները, իսկ Կանադայում և Նոր Զելանդիայում զբաղեցրել է երրորդ հորիզոնականը։ ԱՄՆ-ում «Rock with You» երգն ստացել է պլատինե հավաստագիր RIAA-ից։

## Սինգլի ստեղծման և թողարկման պատմություն
«Rock with You» երգը գրվել է Ռոդ Տեմպերտոնի () կողմից։ Երգի դեմոտարբերակը, որ պարունակում էր միայն գործիքավորման չմշակված տարբերակը, նա ուղարկել է Կարեն Կարպենտերին և առաջարկել է ձայնագրել այն երգչուհու դեբյուտային ալբոմի համար (որ հետագայում այդպես էլ չի թողարկվել)։ Կարեն Կարպենտերը մերժել է՝ պատճառաբանելով, թե «Rock with You» երգը չի համապատասխանում իրեն հնչողությամբ։ Այդ ժամանակ Մայքլ Ջեքսոնին առաջարկվել է ձայնագրել երգը։ Ջեքսոնը հավանել է «Rock with You» երգը, քանի որ այն բավական տարբերվել է իր նախորդ սոլո աշխատանքներից և նրանցից, որոնք ինքը ձայնագրել է The Jacksons խմբի կազմում։ Արդյունքում երգը մշակվել է և ընդգրկվել Ջեքսոնի *[[Off the Wall]]* հինգերորդ ստուդիական ալբոմում։ Երգի տեքստը սիրո մասին է. երաժիշտն իր սիրած աղջկան առաջարկում է պարել իր հետ և «տրվել ռիթմին» ():

Երգը՝ որպես Ջեքսոնի ալբոմի երկրորդ սինգլ, թողարկվել է 1979 թվականի նոյեմբերին Epic Records լեյբլում և վաճառքի է հանվել 7 դյույմանոց վինիլային ձայնապնակով։ «Rock with You» երգն զբաղեցրել է առաջին հորիզոնականները ամերիկյան Billboard Hot 100 և Hot R&B/Hip-Hop Songs հիթ-շքերթներում, Կանադայում և Նոր Զելանդիայում եղել է երրորդը, իսկ Ավստրալիայում՝ չորրորդը: ԱՄՆ-ում երգն ստացել է պլատինե հավաստագիր RIAA-ից։

Երգը ներառվել է Ջեքսոնի հիթերի հետևյալ հավաքածուներում՝ **', ''[[Number Ones (сборник Майкла Джексона)|Number Ones]]'', ''[[The Essential Michael Jackson]]'':

== Տեսահոլովակ ==
Երգի տեսահոլովակը նկարահանվել է հեռուստառեժիսոր Բրյուս Գաուերսի կողմից։ Այն 1970-ական թվականների վերջին բնորոշ գովազդային երաժշտական հոլովակ է, այսպես կոչված «պրոմո»։ Ռեժիսորը հիշում է. «Այն ժամանակ մենք նկարահանեցինք գրոշներով, և այն ամենը, ինչ մենք կարող էին մեզ թույլ տալ, [[լազեր]]ն էր, որ արժեր շուրջ 3 000 [[դոլար]]։ Ադ պատճառով էլ երբ դուք դիտում եք այս հոլովակը, դուք տեսնում եք միայն լազերն ու Մայքլ Ջեքսոնին»։

«Rock with You» տեսահոլովակն ընդգրկվել է երգչի տեսահոլովակների հետևյալ հավաքածուներում՝ ''Number Ones'', ''[[Michael Jackson’s Vision]]'' և ''Video Greatest Hits — HIStory'':

== Քննադատների արձագանքներ ==
[[The A.V. Club]] պորտալի քննադատ Սթիվեն Հայդենը ասել է, որ «Rock with You» երգն իր ամենասիրելի երգն է ընդհանրապես. «Ոչ լրիվ ցանկն այն ամենի, ինչ ես սիրում եմ դրա մեջ. սկզբի սոլոն հարվածայիններով, կրկներգերի բեք վոկալը, „Girl, when you dance, there’s a magic that must be love“ տողերը, որ ամենամաքուր երջանկության պահն են փոփ երգում, գործիքային հիանալի սոլոն, որ հիշեցնում են դելֆինի ձայներ՝ ձայնագրված վոոդերի միջոցով, այդ երգը սեքսուալ է ու անմեղ միաժամանակ»։ [[Billboard]]-ը նույնպես նշել է երգի տեքստի երկիմաստությունն ու այն համեմատել Ջեքսոնի նախորդ սինգլի հետ ''Off the Wall'' ալբոմից. «„Rock with You“-ն ավելի դանդաղ ու [[ֆանկ]]ային է, քան „[[Don’t Stop ’til You Get Enough]]“-ը, իսկ „Just take it slow/‘cause we got so far to go“ տողում նրա ձայնում լսելի է խռպոտություն»։

== Համերգային ելույթներ ==
«Rock with You» երգն ընդգրկվել է [[The Jacksons]] խմբի հետևյալ համերգային շրջագայությունների երգացանկում. Destiny Tour (1979-80 թթ.), Triumph Tour (1981), [[Victory tour|Victory Tour]] (1984): Ջեքսոնն այն կատարել է նաև իր սոլո շրջագայությունների ժամանակ՝ [[Bad World Tour]] (1987-89 թթ.) և [[HIStory World Tour]] (1996-97 թթ.): Դրանից բացի երգն ընդգրկվել է This Is It համերգային շրջագայության երգացանկում, որ հրապարակվել է 2009 թվականի մարտին, սակայն համերգային շրջագայությունն այդպես էլ չի իրականացել երգչի մահվան պատճառով։

== Ձայնագրության մասնակիցներ ==


* Ռոդ Տեմպերտոն – երաժշտություն, տեքստ, վոկալի ու ռիթմի գործիքավորում
* [[Մայքլ Ջեքսոն]] – [[վոկալ]], բեք վոկալ
* Բոբի Ուոթսոն – բաս կիթառ
* Ջոն Ռոբինսոն – հարվածայիններ
* Դևիդ Ուիլյամս, Մարիո Հենդերսոն – կիթառ
* Գրեգ Ֆիլինգեյնս, Մայքլ Բոդիքեր – սինթեզատորներ
* Դևիդ Վոլինսկի – էլեկտրոնային դաշնամուր
* «Seawind Horns» – [[Փողային երաժշտական գործիքներ|փողային]]
** Ջերի Հեյ – փողայինների գործիքավորում, [[շեփոր]], ֆլյուգելհորն

** Լարրի Ուիլյամս – տենորային և ալտային [[սաքսոֆոն]]ներ, [[ֆլեյտա]]
** Կիմ Հատչքրոֆթ – բարիտոնային և տենորային սաքսոֆոններ, ֆլեյտա
** Ուիլյամ Ռեյչենբախ – [[տրոմբոն]]
** Գարի Գրանտ – շեփոր
* Բեն Ռայթ – լարայինների գործիքավորում
* Ջերալդ Վինչի – [[կոնցերտմայստեր]]


== Երգացանկ ==
*  **7"** (համարը Epic Records կատալոգում՝ 9-50797)


*  **7"''' (համարը Epic Records կատալոգում՝ S EPC 8206)

## Հիթ-շքերթներ
### Շաբաթական հիթ-շքերթներ

### Տարեվերջյան հիթ-շքերթներ

### Certifications

## Ծանոթագրություններ

## Գրականություն
* 
* 
* 

## Արտաքին հղումներ
* 

Կատեգորիա:Billboard Hot 100 գլխավորած սինգլներ
Կատեգորիա:Մայքլ Ջեքսոնի երգեր